Jarlsberg (gods)

**Jarlsberg**, ofte omtalt som **Jarlsberg hovedgård**, er et gods og et stamhus like utenfor Tønsberg by i Vestfold. Det ble opprinnelig opprettet som et grevskap i 1673 for Peder Schumacher Griffenfeld under navnet Griffenfeldt Grevskab. Dette var Norges annet og siste grevskap. Ifølge adelsloven av 1821 opphørte Jarlsberg å være grevskap da den siste dansk-norske greve Peder Anker Wedel Jarlsberg døde i 1893 og tittelen greve gikk ut av bruk. Eiendommen brukes i dag av familien Wedel Jarlsberg. Gården omfatter et totalt areal på rundt 6&nbsp;000 daa, hvorav drøyt halvparten er dyrket mark.

## Historie


File:Norge fremstillet i Tegninger - no-nb digibok 2008112511001-203.jpg|«Jarlsberg», illustrasjon av Joachim Frich fra *[[Norge fremstillet i Tegninger]]* utgitt 1848. På tegningen sees Jarlsberg hovedgård og Sem kirke midt i bildet. I bakgrunnen er Frodeåsen (til venstre) og Slottsfjellet ved Byfjorden i Tønsberg.
Fil:Wedel.JPG|Våpenskjoldet for Wedel-Jarlsberg på gravkapellet bak Sem kirke. Det er fra 1684 og har tillegg til slektsvåpenet, grevekrone og bånd med valgspråk.
File:Tønsberg Farmandshaugen.JPG|Farmannshaugen like sør for Jarlsberg hovedgård. Ifølge Snorres kongesagaer skulle Harald Hårfagres sønn Bjørn Farmann ha blitt begravd i haugen. Arkeologiske undersøkelser i 1917 og 1918 viste at haugen ikke inneholdt noen grav.


## I dag

I 1999 døde faren til den nåværende eieren. Jarlsberg er det eneste av Norges to tidligere grevskaper der etterkommerne etter de opprinnelige adelige eierne fortsatt forvalter og driver eiendommen. I dag kalles forvalterne stamhusbesittere. De har rett til å disponere eiendommen og råder over avkastningen, med eier den ikke. Eiendommen er selveiende. Nåværende stamhusbesitter, Carl Nicolaus Wedel Jarlsberg, ble den trettende generasjonen da at han tok over i 1996. Hans mor bor i kårboligen på stedet. Eiendommen er skattefri og inkluderer fire naturreservater og ett landskapsvernområde.

Gården består i 2010 av totalt 6 098 daa, som fordeler seg på 3 107 daa fulldyrket jord, 220 daa innmarksbeite, 2 197 daa produktiv skog, 420 daa annet markslag og 151 daa ikke klassifisert areal. I tillegg leier gården 97 daa fulldyrket jord.

Slottet står i hovedsak som fra 1812, men med diverse utbedringer. I første etasje i hovedbygningen finnes kolonnesalen som har vært benyttet til konserter. Riddersalen i andre etasje benyttes til private selskaper.

Det går ellers offentlige turløyper over eiendommen langs sjøen og gjennom skogsområdet Gullkronene der det også er en privat gravlund.

## Se også

* Griffenfeldt Grevskab, opprettet 1673, inndratt til kronen i 1676.
* Jarlsberg Grevskab, opprettet 1684, omgjort til Jarlsberg fogderi 1821
* Wedel-Jarlsberg, adelsslekt av nordtysk opprinnelse
* Sem hovedgård, Sem kongsgård og lensherreresidens der Jarlsberg hovedgård ligger nå
* Jarlsberg skole

## Referanser


## Litteratur

* Anne Merete Knudsen: «Johan Caspar Herman Wedel Jarlsberg og Jarsberg hovedgård» i Jørn Holme(red.): *De kom fra alle kanter - Eidsvollsmennene og deres hus*, Cappelen Damm 2014, s. 251- 256. ISBN 978-82-02-44564-5.

## Eksterne lenker
* 
* Kulturarv i Vestfold fylkeskommune om Jarlsberg hovedgård
* Om Jarlsberg hovedgårds gårdshistorie i ''Sem og Slagen Bygdebok''
* Om Jarlsberg hovedgårds kulturhistorie i ''Sem og Slagen bygdebok''
* Mer om Jarlsbergs historie
* Zoombart kart og luftfoto over Jarlsberg hovedgård 
* Skråfoto fra flere vinkler over Jarlsberg hovedgård
*